Document ID: 32008R0763

Reference:
13.8.2008
FI
Euroopan unionin virallinen lehti
L 218/14
EUROOPAN PARLAMENTIN JA NEUVOSTON ASETUS (EY) N:o 763/2008,
annettu 9 päivänä heinäkuuta 2008,
väestö- ja asuntolaskennoista
(ETA:n kannalta merkityksellinen teksti)
EUROOPAN PARLAMENTTI JA EUROOPAN UNIONIN NEUVOSTO, jotka
ottavat huomioon Euroopan yhteisön perustamissopimuksen ja erityisesti sen 285 artiklan 1 kohdan,
ottavat huomioon komission ehdotuksen,
noudattavat perustamissopimuksen 251 artiklassa määrättyä menettelyä (1),
sekä katsovat seuraavaa:
(1)
Komissiolla (Eurostatilla) on oltava käytössään riittävän luotettavia, yksityiskohtaisia ja vertailukelpoisia tietoja väestöstä ja asumisesta, jotta yhteisö pystyisi täyttämään sille erityisesti perustamissopimuksen 2 ja 3 artiklassa määrätyt tehtävät. Riittävä vertailukelpoisuus on varmistettava yhteisön tasolla menetelmien, määritelmien sekä tilastotieto- ja metatieto-ohjelman osalta.
(2)
Säännölliset tilastotiedot väestöstä sekä keskeisistä perheeseen, sosiaalisiin ja taloudellisiin seikkoihin sekä asumiseen liittyvistä henkilöiden ominaisuuksista ovat tarpeen, jotta tiettyihin yhteisön osiin vaikuttavia alue-, sosiaali- ja ympäristöpolitiikkoja voidaan tarkastella ja määritellä ne. Erityisesti on tarpeen kerätä yksityiskohtaisia tietoja asumisesta, jotta voidaan tukea yhteisön eri toimia, kuten sosiaalisen osallisuuden edistämistä ja sosiaalisen yhteenkuuluvuuden seurantaa aluetasolla tai ympäristönsuojelua ja energiatehokkuuden parantamista.
(3)
Menetelmien ja tekniikan kehityksen huomioon ottaen olisi tunnistettava parhaat käytänteet ja edistettävä jäsenvaltioissa väestö- ja asuntolaskentoihin käytettyjen tietolähteiden ja menetelmien lisäämistä.
(4)
Jäsenvaltioiden toimittamien tietojen vertailukelpoisuuden varmistamiseksi ja jotta voidaan laatia luotettavia katsauksia yhteisön tasolla käytettyjen tietojen olisi viitattava samaan viitevuoteen.
(5)
Yhteisön tilastoista 17 päivänä helmikuuta 1997 annettu neuvoston asetus (EY) N:o 322/97 (2) tarjoaa viitekehyksen tämän asetuksen säännöksille, ja sen mukaisesti on tarpeen, että tilastotietojen keruu tapahtuu puolueettomuuden — joka tarkoittaa erityisesti objektiivisuutta ja tieteellistä riippumattomuutta — sekä avoimuuden, luotettavuuden, relevanssin, kustannustehokkuuden ja tilastosalaisuuden periaatteiden mukaisesti.
(6)
Salassapidettävien tilastotietojen luovuttamisesta säädetään asetuksessa (EY) N:o 322/97 sekä salassapidettävien tilastotietojen luovuttamisesta Euroopan yhteisöjen tilastotoimistolle 11 päivänä kesäkuuta 1990 annetussa neuvoston asetuksessa (Euratom, ETY) N:o 1588/90 (3). Näiden asetusten mukaisesti toteutetuilla toimilla varmistetaan salassapidettävien tietojen fyysinen ja looginen suoja sekä se, että yhteisön tilastoja tuotettaessa ja jaeltaessa tietoja ei paljasteta sääntöjenvastaisesti eikä käytetä muihin kuin tilastointitarkoituksiin.
(7)
Tuottaessaan ja jaellessaan tämän asetuksen mukaisia yhteisön tilastoja kansallisten ja yhteisön tilastoviranomaisten pitäisi ottaa huomioon periaatteet, jotka on esitetty neuvoston päätöksellä 89/382/ETY, Euratom (4) perustetun tilasto-ohjelmakomitean 24 päivänä helmikuuta 2005 hyväksymissä Euroopan tilastoja koskevissa käytännesäännöissä, jotka on liitetty komission suositukseen kansallisten ja yhteisön tilastoviranomaisten riippumattomuudesta, koskemattomuudesta ja vastuuvelvollisuudesta.
(8)
Jäsenvaltiot eivät voi riittävällä tavalla saavuttaa tämän asetuksen tavoitteita, joita ovat yhteisön vertailukelpoisten ja kattavien väestö- ja asuntolaskentatietojen keruu ja kokoaminen, koska yhteisiä tilastopiirteitä ja laatuvaatimuksia ei ole määritetty eivätkä menetelmät ole riittävän avoimia, vaan ne voidaan yhteisten tilastopuitteiden ansiosta saavuttaa paremmin yhteisön tasolla, joten yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on näiden tavoitteiden saavuttamiseksi tarpeen.
(9)
Tämän asetuksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY (5) mukaisesti.
(10)
Komissiolle olisi erityisesti siirrettävä toimivalta määrittää edellytykset, jotka koskevat seuraavien viitevuosien määrittämistä sekä tilasto- ja metatieto-ohjelman hyväksymistä. Koska nämä toimenpiteet ovat laajakantoisia ja niiden tarkoituksena on muuttaa tämän asetuksen muita kuin keskeisiä osia, myös täydentämällä sitä uusilla muilla kuin keskeisillä osilla, ne on hyväksyttävä päätöksen 1999/468/EY 5 a artiklassa säädettyä valvonnan käsittävää sääntelymenettelyä noudattaen.
(11)
Tilasto-ohjelmakomiteaa on kuultu päätöksen 89/382/ETY, Euratom 3 artiklan mukaisesti,
OVAT ANTANEET TÄMÄN ASETUKSEN:
1 artikla
Kohde
Tällä asetuksella vahvistetaan yhteiset säännöt, jotka koskevat kymmenvuosittain tapahtuvaa kattavien väestö- ja asuntolaskentatietojen toimittamista.
2 artikla
Määritelmät
Tässä asetuksessa tarkoitetaan:
a)
’väestöllä’ kansallista, alueellista ja paikallista väestöä vakinaisessa asuinpaikassaan viitepäivänä;
b)
’asumisella’ asuintiloja ja -rakennuksia sekä asumisjärjestelyjä ja väestön ja asuintilojen suhdetta kansallisella tasolla sekä alue- ja paikallistasolla viiteajankohtana;
c)
’rakennuksilla’ pysyviä rakennuksia, jotka sisältävät ihmisasumiseen tarkoitettuja asuintiloja, tai tavanomaisia asuntoja, jotka on varattu kausittaiseen tai toissijaiseen käyttöön tai jotka ovat tyhjillään;
d)
’vakinaisella asuinpaikalla’ paikkaa, jossa henkilö yleensä viettää päivittäisen lepoaikansa, lukuun ottamatta väliaikaista poissaoloa vapaa-ajan, lomien, ystävä- ja sukulaisvierailujen, työn, terveydenhoidon tai uskonnollisten pyhiinvaellusmatkojen vuoksi.
Ainoastaan seuraavia henkilöitä on pidettävä kyseisen maantieteellisen alueen vakinaisina asukkaina:
i)
henkilöt, jotka ovat asuneet vakinaisessa asuinpaikassaan yhtäjaksoisesti vähintään 12 kuukauden ajan ennen viiteajankohtaa; tai
ii)
henkilöt, jotka ovat saapuneet vakinaiseen asuinpaikkaansa viiteajankohtaa edeltävien 12 kuukauden aikana tarkoituksenaan pysyä siellä vähintään yhden vuoden ajan.
Jollei i tai ii alakohdassa kuvattuja olosuhteita voida määrittää, ’vakinaisella asuinpaikalla’ tarkoitetaan laillista tai rekisteröityä asuinpaikkaa;
e)
’viiteajankohdalla’ päivää, johon jäsenvaltioiden tiedoissa viitataan 5 artiklan 1 kohdan mukaisesti;
f)
’kansallisella’ jäsenvaltion aluetta;
g)
’alueellisella’ NUTS-luokituksen tasoja 1, 2 ja 3, sellaisina kuin ne on määritelty yhteisestä tilastollisten alueyksiköiden nimikkeistöstä (NUTS) annetun Euroopan parlamentin ja neuvoston asetuksen (EY) N:o 1059/2003 (6) sen toisinnon mukaisesti, jota sovelletaan viitepäivänä;
h)
’paikallisella’ paikallisten hallintoyksiköiden (LAU) tasoa 2;
i)
’väestö- ja asuntolaskentojen olennaisilla piirteillä’ yksikkökohtaista laskentaa, samanaikaisuutta, yleiskattavuutta määritellyllä alueella, pienaluetietojen saatavuutta ja määriteltyä säännöllistä toistuvuutta.
3 artikla
Tietojen toimittaminen
Jäsenvaltioiden on toimitettava komissiolle (Eurostatille) väestötiedot, jotka kattavat yksittäisten henkilöiden, perheiden ja kotitalouksien määritetyt demografiset, sosiaaliset ja taloudelliset ominaisuudet, sekä asumista kuvaavat tiedot kansallisella tasolla sekä alue- ja paikallistasolla liitteessä esitetyn mukaisesti.
4 artikla
Tietolähteet
1.   Jäsenvaltioiden tilastot voivat perustua erilaisiin tietolähteisiin, kuten
a)
tavanomaisiin väestö- ja asuntolaskentoihin;
b)
rekisteripohjaisiin väestö- ja asuntolaskentoihin;
c)
tavanomaisten väestö- ja asuntolaskentojen sekä otantatutkimusten yhdistelmään;
d)
rekisteripohjaisten väestö- ja asuntolaskentojen sekä otantatutkimusten yhdistelmään;
e)
rekisteripohjaisten ja tavanomaisten väestö- ja asuntolaskentojen yhdistelmään;
f)
rekisteripohjaisten väestö- ja asuntolaskentojen, otantatutkimusten sekä tavanomaisten väestö- ja asuntolaskentojen yhdistelmään; ja
g)
soveltuvaan kyselytutkimukseen, jossa on rotaatio-otanta (rotaatio-otantaan perustuvat väestö- ja asuntolaskennat).
2.   Jäsenvaltioiden on toteutettava kaikki tarvittavat toimenpiteet tietosuojavaatimusten täyttämiseksi. Tämä asetus ei vaikuta jäsenvaltioiden omiin tietosuojasäännöksiin.
3.   Jäsenvaltioiden on ilmoitettava komissiolle (Eurostatille) tämän asetuksen nojalla toimitettuihin tilastoihin tehdyt tarkistukset ja korjaukset sekä kaikki valittuja tietolähteitä ja menetelmiä koskevat muutokset viimeistään kuukautta ennen tarkistettujen tietojen julkaisemista.
4.   Jäsenvaltioiden on varmistettava, että tämän asetuksen vaatimusten täyttämiseksi käytetyt tietolähteet sekä menetelmät mahdollisimman pitkälti vastaavat 2 artiklan i kohdassa määriteltyjen väestö- ja asuntolaskentojen olennaisia piirteitä. Niiden on pyrittävä jatkuvasti parantamaan vastaavuutta näiden olennaisten piirteiden kanssa.
5 artikla
Tietojen toimittaminen
1.   Kunkin jäsenvaltion on määritettävä viiteajankohta. Viiteajankohdan on oltava tämän asetuksen perusteella määritettynä vuonna (viitevuosi). Ensimmäinen viitevuosi on vuosi 2011. Komissio (Eurostat) vahvistaa seuraavat viitevuodet 8 artiklan 3 kohdassa tarkoitettua valvonnan käsittävää sääntelymenettelyä noudattaen. Viitevuosien on sijoituttava kunkin vuosikymmenen alkuun.
2.   Jäsenvaltioiden on toimitettava komissiolle (Eurostatille) tämän asetuksen edellyttämät lopulliset, validoidut ja aggregoidut tiedot ja metatiedot 27 kuukauden kuluessa viitevuoden päättymisestä.
3.   Komissio (Eurostat) hyväksyy toimitettavia tilastotietoja ja metatietoja koskevan ohjelman, joka täyttää tämän asetuksen vaatimukset, 8 artiklan 3 kohdassa tarkoitettua valvonnan käsittävää sääntelymenettelyä noudattaen.
4.   Komissio (Eurostat) hyväksyy tämän asetuksen edellyttämien tietojen tekniset ominaisuudet sekä niiden erittelyt 8 artiklan 2 kohdassa tarkoitettua sääntelymenettelyä noudattaen.
5.   Jäsenvaltioiden on toimitettava komissiolle (Eurostatille) validoidut tiedot ja metatiedot sähköisessä muodossa. Komissio (Eurostat) vahvistaa soveltuvan teknisen esitysmuodon, jota on käytettävä vaadittujen tietojen toimittamiseen, 8 artiklan 2 kohdassa tarkoitettua sääntelymenettelyä noudattaen.
6.   Jos 4 artiklan 3 kohdan mukaisesti tehdään tarkistus tai korjaus, jäsenvaltioiden on toimitettava muutetut tiedot komissiolle (Eurostatille) viimeistään tarkistettujen tietojen julkaisemispäivänä.
6 artikla
Laadunarviointi
1.   Toimitettaviin tietoihin sovelletaan tätä asetusta sovellettaessa laadun arvioinnissa seuraavia perusteita:
—
”relevanssi” viittaa siihen, missä määrin tilastotiedot vastaavat käyttäjien nykyisiä ja mahdollisia tarpeita,
—
”tarkkuus” viittaa arvioiden ja tuntemattomien todellisten arvojen vastaavuuteen,
—
”oikea-aikaisuus” ja ”täsmällisyys” viittaavat viiteajanjakson ja tulosten saatavuuden väliseen viipeeseen,
—
”saatavuus” ja ”selkeys” viittaavat olosuhteisiin, joissa, ja menettelyihin, joilla käyttäjät voivat saada, käyttää ja tulkita tietoja,
—
”vertailukelpoisuus” viittaa siihen, millaisia vaikutuksia käytettyjen tilastokäsitteiden ja mittausvälineiden ja -menetelmien erot aiheuttavat, kun verrataan maantieteellisiä alueita tai eri aloja koskevia tai aikaan liittyviä tilastoja, ja
—
”yhtenäisyys” viittaa siihen, miten sopivasti tietoja voidaan luotettavasti yhdistellä eri tavoin ja eri käyttötarkoituksiin.
2.   Jäsenvaltioiden on toimitettava komissiolle (Eurostatille) selvitys toimitettujen tietojen laadusta. Tässä yhteydessä jäsenvaltioiden on ilmoitettava, missä määrin valitut tietolähteet ja menetelmät vastaavat 2 artiklan i alakohdassa määriteltyjä väestö- ja asuntolaskentojen olennaisia piirteitä.
3.   Sovellettaessa 1 kohdassa säädettyjä laadun arvioinnin perusteita tämän asetuksen soveltamisalaan kuuluviin tietoihin laatuselvityksiä koskevat menettelyt ja laatuselvitysten rakenne määritellään 8 artiklan 2 kohdassa tarkoitettua sääntelymenettelyä noudattaen. Komissio (Eurostat) arvioi toimitettujen tietojen laatua.
4.   Komissio (Eurostat) antaa yhteistyössä jäsenvaltioiden toimivaltaisten viranomaisten kanssa menetelmiä koskevia suosituksia, joiden tarkoituksena on varmistaa tuotettujen tietojen ja metatietojen laatu ja joissa tuodaan esille erityisesti Euroopan tilastokonferenssin (CES) suositukset väestö- ja asuntolaskennoista vuotta 2010 varten.
7 artikla
Täytäntöönpanotoimenpiteet
1.   Seuraavat tämän asetuksen täytäntöönpanon edellyttämät toimenpiteet hyväksytään 8 artiklan 2 kohdassa tarkoitettua sääntelymenettelyä noudattaen:
a)
tämän asetuksen edellyttämien tietojen 5 artiklan 4 kohdassa tarkoitetut tekniset ominaisuudet sekä niiden erittelyt;
b)
5 artiklan 5 kohdassa tarkoitetun soveltuvan teknisen esitysmuodon vahvistaminen; ja
c)
6 artiklan 3 kohdassa tarkoitetut laatuselvityksiä koskevat menettelyt ja laatuselvitysten rakenne.
2.   Seuraavat tämän asetuksen täytäntöönpanon edellyttämät toimenpiteet, joiden tarkoituksena on muuttaa tämän asetuksen muita kuin keskeisiä osia täydentämällä sitä, hyväksytään 8 artiklan 3 kohdassa tarkoitettua valvonnan käsittävää sääntelymenettelyä noudattaen:
a)
5 artiklan 1 kohdassa edellytettyjen viitevuosien vahvistaminen; ja
b)
5 artiklan 3 kohdassa edellytetyn tilasto- ja metatieto-ohjelman vahvistaminen.
3.   On otettava huomioon periaatteet, joiden mukaan toteutettujen toimenpiteiden tuomien etujen on oltava niiden kustannuksia suuremmat ja lisäkustannusten ja -taakan on pysyttävä kohtuullisina.
8 artikla
Komiteamenettely
1.   Komissiota avustaa tilasto-ohjelmakomitea.
2.   Jos tähän kohtaan viitataan, sovelletaan päätöksen 1999/468/EY 5 ja 7 artiklaa ottaen huomioon mainitun päätöksen 8 artiklan säännökset.
Päätöksen 1999/468/EY 5 artiklan 6 kohdassa säädetyksi määräajaksi vahvistetaan kolme kuukautta.
3.   Jos tähän kohtaan viitataan, sovelletaan päätöksen 1999/468/EY 5 a artiklan 1–4 kohtaa ja 7 artiklaa ottaen huomioon mainitun päätöksen 8 artiklan säännökset.
9 artikla
Voimaantulo
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Strasbourgissa 9 päivänä heinäkuuta 2008.
Euroopan parlamentin puolesta
Puhemies
H.-G. PÖTTERING
Neuvoston puolesta
Puheenjohtaja
J.-P. JOUYET
(1)  Euroopan parlamentin lausunto, annettu 20. helmikuuta 2008 (ei vielä julkaistu virallisessa lehdessä) ja neuvoston päätös, tehty 23. kesäkuuta 2008.
(2)  EYVL L 52, 22.2.1997, s. 1, asetus sellaisena kuin se on muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).
(3)  EYVL L 151, 15.6.1990, s. 1, asetus sellaisena kuin se on viimeksi muutettuna asetuksella (EY) N:o 1882/2003.
(4)  EYVL L 181, 28.6.1989, s. 47.
(5)  EYVL L 184, 17.7.1999, s. 23, päätös sellaisena kuin se on muutettuna päätöksellä 2006/512/EY (EUVL L 200, 22.7.2006, s. 11).
(6)  EUVL L 154, 21.6.2003, s. 1, asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 176/2008 (EUVL L 61, 5.3.2008, s. 1).
LIITE
Väestö- ja asuntolaskennassa katettavat aihealueet
1.
Väestöä koskevat aihealueet
1.1
Pakolliset aihealueet seuraavilta maantieteellisiltä aluetasoilta: NUTS 3, LAU 2
1.1.1
Muut kuin johdetut aihealueet
—
Vakinainen asuinpaikka
—
Sukupuoli
—
Ikä
—
Siviilisääty (oikeudellinen)
—
Syntymämaa/-paikka
—
Kansalaisuus (maa)
—
Edellinen vakinainen asuinpaikka ja saapumisajankohta nykyiseen asuinpaikkaan tai vakinainen asuinpaikka yksi vuosi ennen väestö- tai asuntolaskentaa
—
Kotitalouden jäsenten väliset suhteet
1.1.2
Johdetut aihealueet
—
Kokonaisväestö
—
Taajama
—
Asema kotitaloudessa
—
Perheasema
—
Perhetyyppi
—
Perheen koko
—
Kotitalouden tyyppi
—
Kotitalouden koko
1.2
Pakolliset aihealueet seuraavilta maantieteellisiltä aluetasoilta: kansallinen taso, NUTS 1, NUTS 2
1.2.1
Muut kuin johdetut aihealueet
—
Vakinainen asuinpaikka
—
Työpaikan sijainti
—
Sukupuoli
—
Ikä
—
Siviilisääty (oikeudellinen)
—
Toiminnan laatu
—
Ammatti
—
Toimiala
—
Ammattiasema
—
Koulutus
—
Syntymämaa/-paikka
—
Kansalaisuus (maa)
—
Mahdollinen asuminen ulkomailla ja maahan saapumisen vuosi (vuodesta 1980 alkaen)
—
Edellinen vakinainen asuinpaikka ja saapumisajankohta nykyiseen asuinpaikkaan tai vakinainen asuinpaikka yksi vuosi ennen väestö- tai asuntolaskentaa
—
Kotitalouden jäsenten väliset suhteet
—
Kotitalouksien asunnon hallintaperuste
1.2.2
Johdetut aihealueet
—
Kokonaisväestö
—
Taajama
—
Asema kotitaloudessa
—
Perheasema
—
Perhetyyppi
—
Perheen koko
—
Kotitalouden tyyppi
—
Kotitalouden koko
2.
Asumista koskevat aihealueet
2.1
Pakolliset aihealueet seuraavilta maantieteellisiltä aluetasoilta: NUTS 3, LAU 2
2.1.1
Muut kuin johdetut aihealueet
—
Asumismuoto
—
Asunnon sijainti
—
Asunnon käytössäolotilanne
—
Asukkaiden lukumäärä
—
Asunnon pinta-ala ja/tai huoneluku
—
Asunnon talotyyppi
—
Asunnon rakentamisvuosi
2.1.2
Johdetut aihealueet
—
Asumistiheysnormi
2.2
Pakolliset aihealueet seuraavilta maantieteellisiltä aluetasoilta: Kansallinen taso, NUTS 1, NUTS 2
2.2.1
Muut kuin johdetut aihealueet
—
Asumisjärjestelyt
—
Asumismuoto
—
Asunnon sijainti
—
Asunnon käytössäolotilanne
—
Hallintatyyppi
—
Asukkaiden lukumäärä
—
Asunnon pinta-ala ja/tai huoneluku
—
Vesijohto
—
WC-tilat
—
Kylpyhuone
—
Lämmitystapa
—
Asunnon talotyyppi
—
Asunnon rakennusvuosi
2.2.2
Johdetut aihealueet
—
Asumisväljyysnormi

Summary:
Yhteiset säännöt väestö- ja asuntolaskentojen tietojen keruulle
Yhteiset säännöt väestö- ja asuntolaskentojen tietojen keruulle
 
TIIVISTELMÄ ASIAKIRJASTA:
Asetus (EY) N:o 763/2008 väestö- ja asuntolaskennoista
ASETUKSEN TARKOITUS
Asetuksella vahvistetaan yhteiset säännöt, jotka koskevat väestö- ja asuntolaskentotietojen toimittamista EU:ssa.
Sen tavoitteena on väestönlaskentatietojen kattava ja joustava levitys sekä laatuvaatimusten avoimuus.
TÄRKEIMMÄT KOHDAT
Tietojen toimittaminen
EU-maiden tulee toimittaa Euroopan komissiolle (Eurostat) väestötiedot, jotka kattavatyksittäisten henkilöiden, perheiden ja kotitalouksien määritellyt demografiset, sosiaaliset ja taloudelliset ominaisuudet  asumista kuvaavat tiedot kansallisella, alueellisella ja paikallisella tasolla.  Nämä tiedot on määritelty asetuksen liitteessä ja sen täytäntöönpanoasetuksissa.
Tietolähteet
Asetuksessa määritellään tietolähteet, joihin EU-maiden tilastojen tulee perustua. Tietolähteisiin kuuluu muun muassatavanomaiset väestö- ja asuntolaskennat  rekisteripohjaiset väestö- ja asuntolaskennat  tavanomaisten väestö- ja asuntolaskentojen sekä otantatutkimusten yhdistelmät  rekisteripohjaisten väestö- ja asuntolaskentojen sekä otantatutkimusten yhdistelmät  rekisteripohjaisten ja tavanomaisten väestö- ja asuntolaskentojen yhdistelmät  rekisteripohjaisten väestö- ja asuntolaskentojen, otantatutkimusten ja tavanomaisten väestö- ja asuntolaskentojen yhdistelmät  soveltuvat kyselytutkimukset, joissa on rotaatio-otanta (rotaatio-otantaan perustuvat väestö- ja asuntolaskennat).  Tietosuoja
Jäsenmaiden on toteutettava kaikki tarvittavat toimenpiteet tietosuojavaatimusten täyttämiseksi. Tämä asetus ei vaikuta niiden omiin tietosuojasäännöksiin.
Tietojen toimittaminen
Kunkin EU-maan on määritettävä ajankohta, johon tiedoissa viitataan (viiteajankohta) ja jonka pitää olla määriteltynä viitevuonna. Ensimmäinen viitevuosi on vuosi 2011. Viitevuodet sijoittuvat kunkin vuosikymmenen alkuun.
Jäsenmaiden tulee ilmoittaa Eurostatille kaikki toimitettuihin tilastotietoihin tehdyt tarkistukset ja korjaukset sekä kaikki muutokset valituissa tietolähteissä ja menetelmissä. Tämä tulee tehdä viimeistään kuukautta ennen tarkistettujen tietojen julkaisua.
Jäsenmaiden on toimitettava Eurostatille lopulliset, validoidut ja yhdistetyt tiedot ja metatiedot 27 kuukauden kuluessa viitevuoden päättymisestä.
Tämän asetuksen velvoitteiden täyttämiseksi Euroopan komissio hyväksyi vuonna 2010 ensimmäisen ohjelman väestö- ja asuntolaskentojen tilastotietojen ja metatietojen toimittamisesta viitevuonna 2011. Vuonna 2017 se hyväksyi toisen ohjelman viitevuodelle 2021.
EU-maiden on toimitettava Eurostatille tiedot salassapidettävien tilastotietojen toimittamista koskevien ja asetuksessa (EY) N:o 223/2009 annettujen EU:n säännösten mukaisesti. Niiden on varmistettava, ettei tilastoyksiköitä voida suoraan tunnistaa toimitettujen tietojen perusteella. Tiedot toimitetaan sähköisessä muodossa komissiota (Eurostat) avustavan ja neuvovan Euroopan tilastojärjestelmää käsittelevän komitean säännösten mukaisesti.
Laadunarviointi
EU-maiden tulee varmistaa, että niiden käyttämät asetuksen mukaiset tietolähteet ja menetelmät vastaavat asetuksessa määriteltyjä väestö- ja asuntolaskentojen olennaisia piirteitä, jotka ovat:yksikkökohtainen laskenta  samanaikaisuus  yleiskattavuus määritellyllä alueella  pienaluetietojen saatavuus  määritelty säännöllinen toistuvuus.  EU-maiden on toimitettava Eurostatille selvitys toimitettujen tietojen laadusta, mistä selviää missä määrin valitut tietolähteet ja menetelmät vastaavat väestö- ja asuntolaskentojen olennaisia piirteitä.
Komissio arvioi toimitettujen tietojen laadun. Se antaa yhteistyössä jäsenmaiden toimivaltaisten viranomaisten kanssa menetelmiä koskevia suosituksia, joiden tarkoituksena on varmistaa tuotettujen tietojen ja metatietojen laatu ja joissa tuodaan esille erityisesti Euroopan tilastokonferenssin suositukset väestö- ja asuntolaskennoista vuotta 2010 varten.
MISTÄ ALKAEN ASETUSTA SOVELLETAAN?
Asetusta on sovellettu 2. syyskuuta 2008 alkaen.
TAUSTAA
Jotta EU voi kehittää alue- sosiaali- ja ympäristöpolitiikkojaan, sillä pitää olla käytettävissään vertailukelpoista ja luotettavaa tietoa väestöstä ja keskeisistä perheeseen, sosiaalisiin ja taloudellisiin seikkoihin sekä asumiseen liittyvistä henkilöiden ominaisuuksista.
Lisätietoja:Väestö- ja asuntolaskennat – yleiskatsaus (Eurostat)  Vuoden 2011 väestö- ja asuntolaskenta (Eurostat)  
ASIAKIRJA
Euroopan parlamentin ja neuvoston asetus (EY) N:o 763/2008, annettu 9 päivänä heinäkuuta 2008, väestö- ja asuntolaskennoista (EUVL L 218, 13.8.2008, s. 14–20).
MUUT ASIAAN LIITTYVÄT ASIAKIRJAT
Komission täytäntöönpanoasetus (EU) 2017/881, annettu 23 päivänä toukokuuta 2017, väestö- ja asuntolaskennoista annetun Euroopan parlamentin ja neuvoston asetuksen (EY) N:o 763/2008 täytäntöönpanosta laatuselvityksiä koskevien menettelyjen ja laatuselvitysten rakenteen sekä tietojen toimittamisessa käytettävän teknisen esitysmuodon osalta ja asetuksen (EU) N:o 1151/2010 muuttamisesta (EUVL L 135, 24.5.2017, s. 6–14).
Komission asetus (EU) 2017/712, annettu 20 päivänä huhtikuuta 2017, Euroopan parlamentin ja neuvoston asetuksessa (EY) N:o 763/2008 tarkoitettuja väestö- ja asuntolaskentoja koskevien viitevuoden sekä tilastotieto- ja metatieto-ohjelman vahvistamisesta (EUVL L 105, 21.4.2017, s. 1–11).
Komission täytäntöönpanoasetus (EU) 2017/543, annettu 22 päivänä maaliskuuta 2017, väestö- ja asuntolaskennoista annetun Euroopan parlamentin ja neuvoston asetuksen (EY) N:o 763/2008 soveltamissäännöistä aihealueiden sekä niiden erittelyiden kuvausten osalta (EUVL L 78, 23.3.2017, s. 13–58).
Ks. konsolidoitu toisinto.
Komission asetus (EU) N:o 1151/2010, annettu 8 päivänä joulukuuta 2010, väestö- ja asuntolaskennoista annetun Euroopan parlamentin ja neuvoston asetuksen (EY) N:o 763/2008 täytäntöönpanosta laatuselvityksiä koskevien menettelyjen ja laatuselvitysten rakenteen sekä tietojen toimittamisessa käytettävän teknisen esitysmuodon osalta (EUVL L 324, 9.12.2010, s. 1–12).
Asetukseen (EU) N:o 1151/2010 tehdyt peräkkäiset muutokset on sisällytetty alkuperäiseen säädökseen. Konsolidoitu toisinto on tarkoitettu ainoastaan dokumentointitarkoituksiin.
Komission asetus (EU) N:o 519/2010, annettu 16 päivänä kesäkuuta 2010, Euroopan parlamentin ja neuvoston asetuksessa (EY) N:o 763/2008 tarkoitetun väestö- ja asuntolaskentoja koskevan tilastotieto- ja metatieto-ohjelman hyväksymisestä (EUVL L 151, 17.6.2010, s. 1–13).
Komission asetus (EY) N:o 1201/2009, annettu 30 päivänä marraskuuta 2009, väestö- ja asuntolaskennoista annetun Euroopan parlamentin ja neuvoston asetuksen (EY) N:o 763/2008 täytäntöönpanosta aihealueiden sekä niiden erittelyiden kuvausten osalta (EUVL L 329, 15.12.2009, s. 29–68).
Euroopan parlamentin ja neuvoston asetus (EY) N:o 223/2009, annettu 11 päivänä maaliskuuta 2009, Euroopan tilastoista sekä salassapidettävien tilastotietojen luovuttamisesta Euroopan yhteisöjen tilastotoimistolle annetun Euroopan parlamentin ja neuvoston asetuksen (EY, Euratom) N:o 1101/2008, yhteisön tilastoista annetun neuvoston asetuksen (EY) N:o 322/97 ja Euroopan yhteisöjen tilasto-ohjelmakomitean perustamisesta tehdyn neuvoston päätöksen 89/382/ETY, Euratom kumoamisesta (EUVL L 87, 31.3.2009, s. 164–173).
Ks. konsolidoitu toisinto.
Viimeisin päivitys: 07.11.2017